
Linnavara tasuta kasutusse andmine (MTÜ Florett)
1. Asjaolud ja menetluse käik
MTÜ Florett esitas 01.10.2017 taotluse õpperuumi tasuta kasutusse andmisest, mis asub Narva Koorikooli hoones aadressil 26. juuli tn 9, Narva. Ruumi kasutamise eesmärk on jõusaali korraldamine. MTÜ Florett on ainus paravehklemisega tegelev organisatsioon Eestis. Eesti Paralümpiakomitee 14.08.2017. a toetuskirjaga palus eraldada MTÜle Florett paravehklejate treeninguteks vajalikud ruumid, panustades Eesti paravehklemise keskuse kujundamisse.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Vastavalt Narva Linnavolikogu 17.03.2005. a määruse nr 14 „Linnavara kasutusse andmise kord” § 7 lõike 2 punktile 3 võib linnavalitsuse korraldusega linnavara kasutusse anda tasuta või tavalisest madalama tasu eest tähtajaga kuni viis aastat või tähtajatult mittetulundusühingutele.
3. Otsus

Anda MTÜ-le Florett, registrikood 80250254, tähtajatult tasuta kasutusse Narva Koorikooli hoones Narvas, aadressil 26. juuli tn 9 asuv õpperuum nr 67 üldpinnaga 56,2 m² jõusaali korraldamiseks.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

